text: Ex-misbrugere til fodbold
  17 juni 2012 kl. 17.10
  Der kom græs under støvlerne, da 256 tidligere misbruger fra 18 væresteder rundt om i Danmark mødtes søndag til idræt.
  Det er Værestedet Solstrålen i Fredericia - et af Danmarks ældste væresteder - der står for den 11. udgave af sportsdag for tidligere misbrugere.
  Tanken er, at udfoldelserne på idrætspladsen giver de tidligere misbrugere et fællesskab og et kammeratskab, de kan savne, når de er kommet fri af et misbrug.
  - Jeg nåede at overleve. Jeg blev så træt af et liv med kriminalitet og slåskampe, at jeg besluttede mig for at komme ud af det misbrug, der alt for længe havde bestemt mit liv, fortæller Frank Clifforth Hansen.
  Han kom fri af sit misbrug og læser i dag til pædagog. Men når der er Idrætsdag på Værestedet i Fredericia, så er han med.
  -
  